Πληροφορίες: Χριστίνα Σαμαρά

ΕΞΑΙΡΕΤΙΚΑ ΕΠΕΙΓΟΝ

**Αθήνα:** 28.04.2020

**Αρ. Πρωτ.: 578**

ΠΡΟΣ: Υφυπουργό Εργασίας και Κοινωνικών Υποθέσεων,
Δρ. Δ.-Μ. Μιχαηλίδου

**ΚΟΙΝ: «Πίνακας Αποδεκτών»**

ΘΕΜΑ: «Λήψη ειδικών μέτρων προστασίας των ατόμων με αναπηρία και χρόνιες παθήσεις που φοιτούν σε ΚΔ-ΗΦ ΑμεΑ και ΚΔΑΠμεΑ από τον κορωνοϊό covid-19 κατά την επιστροφή τους σε αυτά**»**

**Κυρία Υφυπουργέ,**

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) όπως γνωρίζετε, αποτελεί τον τριτοβάθμιο κοινωνικό και συνδικαλιστικό φορέα των ατόμων με αναπηρία και χρονίων παθήσεων και των οικογενειών τους στη χώρα, επίσημα αναγνωρισμένο Κοινωνικό Εταίρο της ελληνικής Πολιτείας σε ζητήματα αναπηρίας και χρονίων παθήσεων.

Με το παρόν έγγραφό της και με αφορμή τις καθημερινές ανακοινώσεις της κυβέρνησης για την επιστροφή στην κανονικότητα και την άρση των πετυχημένων μέτρων που έχουν ληφθεί για τον κορωνοϊό covid-19, θα ήθελε να επιστήσει την προσοχή σας στα μέτρα που πρέπει να ληφθούν για την προστασία των ατόμων με αναπηρία και χρόνιες παθήσεις που είναι ενταγμένοι και ενταγμένες και παρακολουθούν προγράμματα σε ΚΔ-ΗΦ ΑμεΑ και ΚΔΑΠμεΑ κατά την επιστροφή τους σε αυτά.

Χιλιάδες άτομα με αναπηρία και χρόνιες παθήσεις και οι οικογένειες τους έχουν κλειστεί στα σπίτια τους εφαρμόζοντας το ¨Μένουμε σπίτι¨ δεδομένου ότι το σύνολο των δομών ανοικτής φροντίδας (ΚΔ-ΗΦ ΑμεΑ και ΚΔΑΠμεΑ δημόσιων και πιστοποιημένων ιδιωτικών μη κερδοσκοπικού χαρακτήρα), έχουν αναστείλει κάθε λειτουργία παροχής υπηρεσίας στους ωφελούμενούς τους, στο πλαίσιο της λήψης μέτρων για την αντιμετώπιση του κορωνοϊού covid-19, ενώ περιορισμένος αριθμός από τις δομές αυτές, που είχε και την υλικοτεχνική δυνατότητα, παρέχει εξ’ αποστάσεως ψυχο-κοινωνική υποστήριξη στα ωφελούμενα άτομα με αναπηρία των δομών αυτών ή/και στις οικογένειές τους.

Η αγωνία και η ανησυχία του συνόλου των ατόμων και των οικογενειών τους είναι πολύ μεγάλη για το τι προβλέπεται να γίνει με την σταδιακή άρση των μέτρων που θα αρχίζει να εφαρμόζεται από την επόμενη εβδομάδα, με το άνοιγμα όλων αυτών των δομών φροντίδας που εξυπηρετούν χιλιάδες άτομα με αναπηρία και χρόνιες παθήσεις.

Ως εκ τούτου ζητάμε να προβείτε στις απαραίτητες ενέργειες, μετά από τη διαβούλευση που πρέπει να πραγματοποιηθεί μεταξύ εκπροσώπων της ΕΣΑμεΑ και της ΠΟΣΓΚΑμεΑ με παράγοντες του Υπουργείου, και να προηγηθεί των μέτρων και των ανακοινώσεων του Υπουργείου και της Κυβέρνησης για το θέμα αυτό, ώστε να διασφαλιστεί η λήψη όλων των απαραίτητων μέτρων για την προστασία των ατόμων με αναπηρία και χρόνιες παθήσεις κατά το άνοιγμα των ΚΔ-ΗΦ ΑμεΑ και ΚΔΑΠμεΑ, και την επιστροφή τους σε αυτά, ώστε να διασφαλιστεί η υγεία όλων μας από τον κορωνοϊό covid-19 και να μην κινδυνεύσει κανένας.

Αναμένουμε τις ενέργειές σας και την ενημέρωσή μας επ’ αυτών.

**Με εκτίμηση**

**Ο Πρόεδρος**

****

**Ι. Βαρδακαστάνης**

**Ο Γεν. Γραμματέας**

****

**Ι. Λυμβαίος**

**Πίνακας Αποδεκτών:**

- Γραφείο Πρωθυπουργού της χώρας

- Γραφείο Υπουργού Επικρατείας, κ. Γ. Γεραπετρίτη

- Γραφείο Υφυπουργού παρά τω Πρωθυπουργώ, κ. Α. Σκέρτσου

- Γραφείο Υπουργού Εργασίας, κ. Ι. Βρούτση

- Γραφείο Υπουργού Εσωτερικών, κ. Π. Θεοδωρικάκο

- Γραφείο Υφυπουργού Εσωτερικών, κ. Θ. Λιβάνιο

- Γραφείο Γ.Γ. Κοινωνικής Αλληλεγγύης & Καταπολέμησης της Φτώχειας, κ. Γ. Σταμάτη

- Γραφείο Γ.Γ. Ανθρώπινου Δυναμικού, κ. Π. Χαραλαμπογιάννη

- Γραφείο Γ.Γ. Εσωτερικών και Οργάνωσης, κ. Μ. Σταυριανουδάκη

- Γραφείο Προϊσταμένης Γεν. Δ/νσης Κοινωνικής Αλληλεγγύης, κ. Α. Διακουμάκου

- Γραφείο Προϊσταμένης Δ/νσης Πολιτικών ΑμεΑ, κ. Μάνου

- Πρόεδρο και Μέλη Διαρκούς Επιτροπής Κοινωνικών Υποθέσεων της Βουλής

- Πρόεδρο και Μέλη Ειδικής Μόνιμης Επιτροπής Ισότητας, Νεολαίας και Δικαιωμάτων

 του ανθρώπου

- Πρόεδρο και Μέλη Υποεπιτροπής για θέματα Ατόμων με Αναπηρία

- Οργανώσεις - Μέλη ΕΣΑμεΑ

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |